b'\n_START_ARTICLE_\nMitch Lucker\n_START_SECTION_\nMusiikkiura\n_START_PARAGRAPH_\nLucker aloitti esiintymisen veljens\xc3\xa4 autotallib\xc3\xa4ndiss\xc3\xa4. Vuonna 2002 Lucker perusti yhtyeen Suicide Silence komppikitaristi Chris Garzan kanssa. Yhtyeess\xc3\xa4 oli Luckerin lis\xc3\xa4ksi toinen laulaja, Tanner Womack, mutta h\xc3\xa4net hyl\xc3\xa4ttiin ja Luckerista tuli soololaulaja._NEWLINE_Yhtyeen ensimm\xc3\xa4inen albumi The Cleansing julkaistiin 18. syyskuuta 2007. Albumista tuli ensimm\xc3\xa4isen viikon aikana Century Median myydyin julkaisu. Yhtyeen toinen albumi No Time To Bleed julkaistiin 30. kes\xc3\xa4kuuta 2009. Viimeinen albumi, jossa Lucker esiintyi, oli 12. hein\xc3\xa4kuuta 2011 julkaistu The Black Crown.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nLucker syntyi 20. syyskuuta 1984 Kaliforniassa ja kasvoi vanhempiensa ja sisarustensa kanssa. Lucker avioitui 8. toukokuuta 2010 Jolie Carmadellan kanssa, ja he saivat tytt\xc3\xa4ren vuonna 2007. Luckerin hyv\xc3\xa4 yst\xc3\xa4v\xc3\xa4 oli Of Mice & Menin p\xc3\xa4\xc3\xa4laulaja Austin Carlile. Carlilen mukaan Lucker oli yksi syy siihen, miksi h\xc3\xa4n otti ruusutatuoinnin kaulaansa.\n_START_SECTION_\nTatuoinnit\n_START_PARAGRAPH_\nLuckerilla oli tatuointeja, jotka peittiv\xc3\xa4t k\xc3\xa4sivarret, yl\xc3\xa4vartalon, kaulan, sormet ja jopa kasvot. Ainoa paikka, johon Lucker ei koskaan ottanut tatuointia oli selk\xc3\xa4. Lucker totesi asiasta: "Pid\xc3\xa4n taideteoksien n\xc3\xa4kemisest\xc3\xa4. Jos minulla olisi tatuointi sel\xc3\xa4ss\xc3\xa4, se olisi kuin omistaisin kalliin maalauksen, jota ei voi n\xc3\xa4hd\xc3\xa4. \'Omistan kauniin, kalliin maalauksen, mutta sit\xc3\xa4 ei voi n\xc3\xa4hd\xc3\xa4, koska se on set\xc3\xa4ni luona."_NEWLINE_Luckerin kasvoissa oleva tatuointi oli h\xc3\xa4nen viimeisi\xc3\xa4 tatuointejaan. Tatuoiti oli japanilainen Kanji-merkki sanalle "vahvuus"._NEWLINE_Luckerin tunnetut mustat suorakulmiot joka sormessa olivat peitetatuointeja. Alun perin Luckerin sormissa luki "FORXEVER". Lucker totesi ett\xc3\xa4 liian moni ihminen otti saman tatuoinnin, ja h\xc3\xa4n p\xc3\xa4\xc3\xa4tyi tatuoimaan mustat laatikot kirjaimien kohdalle.\n_START_SECTION_\nKuolema\n_START_PARAGRAPH_\nLucker kuoli 1. marraskuuta moottoripy\xc3\xb6r\xc3\xa4onnettomuudessa. Kuolinsyyntutkija mukaan Lucker kuoli onnettomuudessa saamiinsa vammoihin Kalifornian Huntington Beachilla. Lucker todettiin kuolleeksi torstaiaamuna kello 6.17 UCI:n terveyskeskuksessa Orangen piirikunnassa. H\xc3\xa4n oli t\xc3\xb6rm\xc3\xa4nnyt moottoripy\xc3\xb6r\xc3\xa4ll\xc3\xa4 lyhtypylv\xc3\xa4\xc3\xa4seen keskiviikkona 31. lokakuuta hieman klo 21.00 j\xc3\xa4lkeen. Kuollessaan Lucker oli 28-vuotias.'